cyanic-selkie/wikianc huggingface dataset:
বাংলাদেশের মোটরগাড়ি শিল্প
মোটরসাইকেল এবং স্কুটার
২০১৬ সালে রানার অটোমোবাইলস ইউএম মোটরসাইকেলের সাথে ইউএম-রানারের নামে বাংলাদেশের ইউএম মোটরসাইকেল তৈরির জন্য একটি সহযোগিতা চুক্তি স্বাক্ষর করেছে। ভালুকাতে রানারের মোটরসাইকেল উৎপাদন কারখানারতে মোটরসাইকেল তৈরি করা হবে, তবে ইউএম ইন্টারন্যাশনাল এলএলসি প্রযুক্তিগত ও প্রকৌশল ক্ষেত্রের পাশাপাশি গ্লোবাল কম্পোনেন্ট সোর্সিংয়ে আর এন্ড ডি সমর্থন সরবরাহ করবে। ২০১৮ সালের দ্বিতীয় চতুর্থাংশে বাংলাদেশী নির্মিত ইউএম রানার মোটরসাইকেল বাজারে প্রবেশ করেছিল। থাম্ব|217x217পিক্সেল| বাংলাদেশে [[হোন্ডা টু হুইলারসের উৎপাদন কারখানা ]] ২০১২ সালের সেপ্টেম্বরে হোন্ডা প্রথম বাংলাদেশী অঙ্গপ্রতিষ্ঠান বাংলাদেশ হোন্ডা প্রাইভেট লিমিটেড (বিএইচএল) গঠন করার জন্য হোন্ডা এবং বাংলাদেশ স্টিল অ্যান্ড ইঞ্জিনিয়ারিং কর্পোরেশনের মধ্যে একটি যৌথ উদ্যোগে চুক্তি স্বাক্ষরিত হয় । যৌথ উদ্যোগে হোন্ডা ৭০% শেয়ারের মালিক। তারপরে, হোন্ডা দেশে একটি মোটরসাইকেল উৎপাদন কারখানা স্থাপনে প্রতিশ্রুতিবদ্ধ হয়। ২০১৭ সালের নভেম্বরে হোন্ডা বাংলাদেশের ঢাকায় মুন্সীগঞ্জ জেলায় মোটরসাইকেল উৎপাদন কারখানা নির্মাণ শুরু করার লক্ষ্যে একটি চোখ ধাঁধানো অনুষ্ঠান করে। ২০১৮ সালের নভেম্বর মাসে, হোন্ডা মুন্সীগঞ্জে তাদের প্রথম মোটরসাইকেল উৎপাদন কারখানা চালু করেছিল।
১১ মে ২০১৯-এ, এসিআই মোটরস লিমিটেড, বাংলাদেশে ইয়ামাহা মোটরসাইকেলের একমাত্র পরিবেশক, ৬০,০০০ ইউনিটের বার্ষিক উৎপাদন ক্ষমতাসম্পন্ন বরচালা, শ্রীপুর, গাজীপুরে ইয়ামাহা মোটরসাইকেল সিকেডি সংযোজন কারখানা উদ্বোধন করে। ইয়ামাহা মোটরসাইকেল সিকেডি সংযোজন কারখানা প্রতিষ্ঠিত হয়েছিল ইয়ামাহা জাপানের সরাসরি সহযোগিতার মাধ্যমে এবং এখানে উৎপাদন সরঞ্জামের প্রতিটি পর্যায়ে গুনগতমান নিশ্চিত করার জন্য প্রয়োজনীয় সরঞ্জাম এবং প্রযুক্তিগত সহায়তা সরবরাহ করা হয়। প্রথম দুইটি মডেল কারখানাতে একত্রিত হবে এবং ২০২০ সাল থেকে মোটরসাইকেলের উৎপাদন শুরু হবে।
দেবু ভট্টাচার্য
দেবু ভট্টাচার্য (জন্ম: ১ আগস্ট, ১৯৩০ - মৃত্যু: ১৯৯৪) একজন বাংলাদেশী সঙ্গীতজ্ঞ। তিনি গীতিকার হিসেবে সঙ্গীতাঙ্গনে প্রবেশ করলেও পরবর্তীতে একজন নামকরা সুরকার ও সঙ্গীত পরিচালক হিসেব উপমহাদেশে সমাদৃত হন। তিনি মরণোত্তর বাংলাদেশ সরকার কর্তৃক প্রদত্ত সর্বোচ্চ রাষ্ট্রীয় সম্মান একুশে পদক-এ ভূষিত হন। এছাড়াও লোকমান হোসেন ফকির-এর সাথে যৌথভাবে শ্রেষ্ঠ সঙ্গীত পরিচালক বিভাগে প্রথমবারের মত প্রদত্ত জাতীয় চলচ্চিত্র পুরস্কার অর্জন করেন।
প্রাথমিক জীবন
দেবু ভট্টাচার্য ১৯৩০ সালের ১ আগস্ট বাংলাদেশের ব্রাহ্মণবাড়িয়া জেলায় জন্মগ্রহণ করেন। তার জন্মের আগে তার পরিবার থাকতেন বাগেরহাট জেলার ফকিরপুরে। দেবুর বাবার দেওয়া নাম ছিল প্রাণকুমার ভট্টাচার্য। স্কুলে দেবদাস ভট্টাচার্য নামে তার নাম নিবন্ধিত হয়। ১৯৫০ সালে তিনি কলকাতার আর্ট স্কুল থেকে চিত্রকলা বিষয়ে পড়াশুনা শেষ করেন। সেখানে তার শিক্ষক ছিলেন বাংলাদেশের প্রখ্যাত চিত্রকর জয়নুল আবেদীন। পরবর্তীতে তিনি সাহচর্য লাভ করেন আরও দুই স্বনামধন্য চিত্রশিল্পী পটুয়া কামরুল হাসান ও এস এম সুলতান-এর।
কর্মজীবন
দেবু ভট্টাচার্য ১৯৪৫ সালে কর্মজীবন শুরু করেন তিমিরবরণ পরিচালিত একটি অর্কেস্ট্রা গ্রুপে একজন সঙ্গীতজ্ঞ হিসেবে। সেখানেই তিনি গীতিকার ও সঙ্গীত পরিচালক হিসেবে আত্মপ্রকাশ করেন। নাচ ও নাটকেও তার প্রবল আগ্রহ ছিল। খুব অল্প বয়স থেকেই তিনি বাঁশি বাজানোর পারদর্শী ছিলেন। ১৯৫০ সালে ভারতীয় ধ্রুপদী রাগে বাজানো তার কয়েকটি বাঁশি সঙ্গীতের রেকর্ড বাজারে আসে। ১৯৫০ থেকে ১৯৭০-এর দশকে তিনি ধ্রুপদী, লোকসঙ্গীত ও আধুনিক ধারার সঙ্গীত রচনা করেছেন। এই গানগুলোতে তিনি স্থানীয় ও পাশ্চাত্য ধ্রুপদী ঘরানার সমন্বয় ঘটিয়েছেন। এছাড়াও তিনি বাংলাদেশের প্রখ্যাত অনেক কবির দেশপ্রেমমূলক কবিতার আলোকে সঙ্গীত রচনা ও সুর করেছেন। রুনা লায়লার কণ্ঠে দেশপ্রেমমূলক "প্রতিদিন তোমায় দেখি সূর্যের আগে" গানটি তার এক আসাধারন সৃষ্টি।
দেবু ভট্টাচার্যের পৃষ্ঠপোষকতায় বাংলাদেশী ও পাকিস্তানি অনেক সঙ্গীত শিল্পী প্রতিষ্ঠা অর্জন করেছেন। ১৯৬০-এর দশকে তিনি পাকিস্তানের কণ্ঠশিল্পী গজল সম্রাট মেহেদী হাসান, সুরাইয়া মুলতানীকর, ও আহমদ রুশদী ও বাঙালি সঙ্গীতশিল্পীদের মধ্যে বশির আহমেদ, শাহনাজ রহমতুল্লাহ, ফেরদৌসী রহমান, রুনা লায়লা প্রমুখের মাধ্যমে তিনি উপমহাদেশে বাংলা সঙ্গীত ও সংস্কৃতিকে জনপ্রিয় করে তোলেন। তার অনুপ্রেরণাতেই আলতাফ মাহমুদ বড় মাপের কণ্ঠশিল্পী ও সঙ্গীত পরিচালক হিসেবে গড়ে ওঠেন। টেলিভিশন ও মঞ্চে তার জীবনের সর্বশেষ পরিবেশনা ছিল জ্যাজ শিল্পী চিকো হেরম্যান-এর সঙ্গে একটি যৌথ ফ্ল্যুট-সিম্ফনি।
মৃত্যু
দেবু ভট্টাচার্য ১৯৯৪ সালে মৃত্যুবরণ করেন।
এ. সুব্রহ্মণ্যম
'''এ. সুব্রহ্মণ্যম''' একজন ভারতীয় রাজনীতিবিদ ছিলেন যিনি প্রজা সোশ্যালিস্ট পার্টির রাজনীতির সাথে যুক্ত ছিলেন। তিনি একবার তামিলনাড়ু বিধানসভার বিধায়ক হিসেবে নির্বাচিত হয়েছিলেন।
রাজনৈতিক জীবন
এ. সুব্রহ্মণ্যম ভারত ছাড় আন্দোলনে অংশগ্রহণ করেছিলেন। এর দরুন জেল খাটতে হয়েছিল তাকে। ১৯৭১ সালে তিনি প্রজা সোশ্যালিস্ট পার্টির মনোনয়নে তামিলনাড়ু বিধানসভার সিঙ্গানাল্লুর বিধানসভা কেন্দ্র থেকে বিধায়ক হিসেবে নির্বাচিত হয়েছিলেন।
প্রয়াণ
এ. সুব্রহ্মণ্যম ২০১৯ সালের ২০ মার্চ ৯৩ বছর বয়সে প্রয়াত হন।
কাতারে পতিতাবৃত্তি
কাতারে পতিতাবৃত্তি অবৈধ। পতিতাবৃত্তির জন্য কাতারের আইনে গুরুতর শাস্তির ব্যবস্থা আছে। এতে কয়েক বছরের জেল পর্যন্ত হতে পারে।  ২০০৭ সালে মার্কিন স্টেট ডিপার্টমেন্ট কাতারকে "স্তর ২" এ শ্রেণীকরণ করেছে, এই শ্রেণীকরণ দেশটির বার্ষিক মানব পাচার রিপোর্ট এর ওপর ভিত্তি করে করা হয়েছে। কাতার সম্পূর্ণরূপে মানব প্রাচার নীতি মেনে চলে না, যদিও তারা উক্ত নীতি মেনে চলতে উল্লেখযোগ্য প্রচেষ্টা করছে। কাতারে সমকামিতা নিষিদ্ধ। এখানে সমকামিতার শাস্তি মৃত্যুদন্ড। পতিতাবৃত্তি আইনত নিষিদ্ধ হলেও কাতারে অবৈধ ভাবে মানব পাচার ও পতিতাবৃত্তি চলছে। অনেকে পতিতাবৃত্তিকে নিষিদ্ধ করা হয়েছে বলে কাতারে স্বাধীন মত প্রকাশ ও মানব অধিকার লঙ্ঘন হয়েছে বলে মনে করেন।
অভিবাসী ও মানব পাচার
মানব পাচারের জন্য অন্যতম দেশ হলো কাতার। এই দেশ দিয়ে অনেক নারী পাচার হয়ে আরব ও ইউরোপে প্রবেশ করে। কাতারে পতিতাবৃত্তির সাথে জড়িত অধিকাংশ নারী বহিরাগত। তারা বিশ্বের বিভিন্ন দেশ থেকে এসেছে বা মানব পাচারেরর শিকার হয়ে কাতারে এসেছে। তাদের মধ্যে অনেক নারী চীন থেকে আসা। চীনের অনেক মহিলা, যাদের বয়স ২০ বছর থেকে ৩০ বছর, তারা পর্যটক হিসেবে ভিসা নিয়ে কাতারে এসে পতিতাবৃত্তি করে। এছাড়াও বিভিন্ন দেশ যেমনঃ ফিলিপাইন, পূর্ব ইউরোপ, আফ্রিকা, শ্রীলঙ্কা, ভারত ও বাংলাদেশ। এসব দেশ থেকে শ্রমিক হিসেবে নারীদের নিয়ে এসে জোরজবরদস্তি করে পতিতাবৃত্তির সাথে যুক্ত করা হয় বা কাতারে এসে অর্থনৈতিক সমস্যার কারণে অনেকে স্বেচ্ছায় পতিতা পেশায় যোগ দেয়।
আইনি ব্যবস্থা
অন্যান্য গালফ ভুক্ত দেশের মত কাতারেও পতিতাবৃত্তিকে অত্যন্ত ঘৃণ্য চোখে দেখা হয়। মুসলমান বা অমুসলিম, যারা অবৈধ বা অনৈতিক কর্মকাণ্ডে নিজেদেরকে জড়িত করবে কাতারে আইনে তাদের গুরুতর বিপর্যয়ের মুখোমুখি হতে হবে। কাতার আইনের ধারা ২৯৬ অনুসারে, যে ব্যক্তি কোন মহিলাকে ব্যভিচার করতে প্ররোচণ্না দেবে, বা জোর জবরদস্তি করবে, তাকে এক বছরের বেশি ও তিন বছরের কম সময়ের জন্য কারাদণ্ড দেওয়া হবে। একই আইন কার্যকর করা হবে যদি কোন নারী পুরুষের সাথে এমন করে। ২০০৪ সালের দণ্ডবিধিকোড ১১ অনুযায়ী ব্যভিচারের অপরাধের সাথে সম্পর্কিত যে কেউ (নারী বা পুরুষ)হোক না কেন, তাকে মৃত্যুদণ্ড বা আজীবন জেল দেওয়া হতে পারে। এছাড়া এখানে পতিতাবৃত্তির জন্য আলাদা আইন আছে। পতিতাবৃত্তি প্রমাণিত হলে তাকে সর্বোচ্চ দশ বছর পর্যন্ত জেল দেওয়া হতে পারে।
শ্যামা সংগীত
thumb|250px|শ্যামাসঙ্গীতের প্রধান আরাধ্যা দেবী [[কালী]] শ্যামাসংগীত কালী-বিষয়ক বাংলা ভক্তিগীতির একটি জনপ্রিয় ধারা। এই শ্রেণীর সঙ্গীত শাক্তপদাবলির একটি বিশিষ্ট পর্যায়। শাক্তকবিরা প্রধানত তন্ত্রাশ্রয়ী দর্শনে বিশ্বাসী ছিলেন বলে শ্যামাসংগীতে তন্ত্রদর্শন নানাভাবে দ্যোতিত। শ্যামাসঙ্গীতের পদগুলিতে কালী বা শ্যামা মাতৃরূপে ও ভক্ত সাধক সন্তানরূপে কল্পিত। ভক্তের প্রাণের আবেগ, আকুতি, আবদার, অনুযোগ, অভিযোগ, দুঃখ-কষ্ট-যন্ত্রণার নিবেদন ছন্দোবদ্ধ হয়ে গীতধারায় প্রকাশিত হয়েছে এই পর্যায়ে। এই কারণে সাধনতত্ত্বের পাশাপাশি আত্মনিবেদনের ঘনিষ্ঠ আকূতি শ্যামাবিষয়ক পদগুলিতে অপূর্ব কাব্যময় হয়ে উঠেছে। শুধু তাই নয়, সমাজজীবন ও লৌকিক সম্পর্কের বন্ধনে আবদ্ধ এই পদাবলির অধ্যাত্মতত্ত্ব শেষাবধি পর্যবসিত হয়েছে এক জীবনমুখী কাব্যে।
শ্যামাসঙ্গীতের ধারাটি বিকাশলাভ করে খ্রিষ্টীয় অষ্টাদশ শতাব্দীতে। এই সময় বঙ্গদেশে বিশেষত পশ্চিমবঙ্গে এক রাজনৈতিক ও সামাজিক সংকটকালে বৈষ্ণব ধর্মানুশীলনের পরিবর্তে শাক্তদর্শন ও শক্তিপূজা ক্রমশ জনপ্রিয় হয়ে উঠতে থাকে। তার কারণ দেবী আদ্যাশক্তি মহামায়ার সতীরুপের শক্তিপীঠগুলির অনেকগুলিই বঙ্গদেশে। সেই শক্তিপীঠগুলিকে কেন্দ্র করে প্রাচীনকাল থেকেই হয়ে এসেছে শক্তিসাধনা। তারই ফলস্রুতিতে উদ্ভূত হয় শাক্তসাহিত্য। শ্যামাসঙ্গীতের শ্রেষ্ঠ কবি প্রাঙ্গন তরফদার ও রামপ্রসাদ সেন এবং শাক্তপদাবলির জগতে তার পরেই স্থান কমলাকান্ত ভট্টাচার্যের। এই দুই দিকপাল শ্যামাসংগীতকার ছাড়াও অষ্টাদশ ও ঊনবিংশ শতাব্দীতে বেশ কয়েকজন বিশিষ্ট পদকর্তা এই ধারায় সংগীতরচনা করে শাক্তসাহিত্য ও সর্বোপরি শাক্তসাধনাকে জনপ্রিয় করে তোলেন। এঁদের মধ্যে উল্লেখযোগ্য – কৃষ্ণচন্দ্র রায়, শম্ভুচন্দ্র রায়, নরচন্দ্র রায়, হরুঠাকুর অ্যান্টনি ফিরিঙ্গি, রামনিধি গুপ্ত (নিধুবাবু), কালী মির্জা, দাশরথি রায় (দাশুরায়) প্রমুখ। অনেক মুসলমান কবিও শ্যামাসঙ্গীতের ধারায় নিজ নিজ কৃতিত্ব স্থাপন করে গেছেন, এদের মধ্যে অন্যতম হলেন বিদ্রোহী কবি কাজী নজরুল ইসলাম। অন্যদিকে এই শতাব্দীর জনপ্রিয় শ্যামাসঙ্গীত গায়কদের অন্যতম হলেন পান্নালাল ভট্টাচার্য, ধনঞ্জয় ভট্টাচার্য, রামকুমার চট্টোপাধ্যায় প্রমুখ।
বিপ্লব
একটি বিপ্লব হচ্ছে রাজনৈতিক ক্ষমতা বা প্রাতিষ্ঠানিক কাঠামোতে একটি মৌলিক সামাজিক পরিবর্তন যা তুলনামূলকভাবে সংক্ষিপ্ত সময়ে ঘটে যখন জনগণ চলমান কর্তৃপক্ষের বিরুদ্ধে বিদ্রোহ করে জেগে উঠে। এরিস্টটল দুই ধরনের রাজনৈতিক বিপ্লবের বর্ণনা দিয়েছেন: বিপ্লব মানব ইতিহাস জুড়ে ঘটেছে এবং পদ্ধতি, স্থায়িত্ব, এবং প্রেরণাদায়ী মতাদর্শ হিসেবে খুব বিস্তৃত। এসবের ফলে সংস্কৃতি, অর্থনীতি, এবং সামাজিক-রাজনৈতিক প্রতিষ্ঠানসমূহে বিশাল পরিবর্তন সাধিত হয়।
রাজনৈতিক এবং সমাজার্থনৈতিক বিপ্লবসমূহ
অধিকাংশ সময়, "বিপ্লব" শব্দটি সামাজিক-রাজনৈতিক প্রতিষ্ঠানসমূহে একটি পরিবর্তন সূচিত করা বোঝায়।  ডেভিসের মতে বিপ্লব হচ্ছে "হিংসার মাধ্যমে প্রতিষ্ঠিত শাসকশ্রেণিকে হিংসার মাধ্যমে উৎখাত করে জনসাধারণের অধিকাংশের সমর্থনপুষ্ট কোনো শ্রেণির রাষ্ট্রক্ষমতা দখল।"
এবং অন্য অর্থে ক্রেন ব্রিনটনের মতে,
"প্রতিষ্ঠিত সরকারকে বিধিবহির্ভূতভাবে সশস্ত্র উপায়ে পরিবর্তন করাই হলো বিপ্লব।"
কার্ল মার্কস ও ফ্রিডরিখ এঙ্গেলস সামাজিক সম্পর্কসমূহের গুণগত পরিবর্তনকেই বিপ্লব আখ্যা দিয়েছেন। তারা দেখান যে ইতিহাস মূলগতভাবে গতিময় এবং এই গতিময়তার উৎস হলো সমাজের বিভিন্ন সম্পর্কের, বিশেষত অর্থনৈতিক সম্পর্কের ক্রমাগত পরিবর্তন।
ন্যুড (২০১৮-এর চলচ্চিত্র)
ন্যুড (न्यूड; ) হলো রবি জাধব পরিচালিত এবং রবি জাধব ফিল্মস ও জি স্টুডিও প্রযোজিত, ২০১৮ সালে মুক্তিপ্রাপ্ত একটি ভারতীয় মারাঠি ভাষার চলচ্চিত্র। সিনেমাটি ২০১৮ সালের ২৭ এপ্রিল মুক্তি পায়। চলচ্চিত্রে এমন একজন মডেলের কাহিনি দর্শানো হয়েছে, যে, তার ছেলের শিক্ষার জন্য অর্থ উপার্জনের উদ্দেশ্যে নগ্ন হয়ে পোজ দেয়।
কাহিনি
গল্পের মূল চরিত্র যমুনার পরিবার অন্তত দরিদ্র। সে তার কিশোর ছেলে লক্ষ্মণ ও স্বামীর সাথে থাকেন, তার স্বামীর অন্য এক মহিলার সাথে অবৈধ সম্পর্ক রয়েছে এবং যমুনার টাকাকড়ি ও গহনা সেই মহিলার জন্য ব্যয় করে। সে তার স্বামীর কাছে প্রকাশ্যে অপমানিত হওয়ার পর, যমুনা তার গ্রাম ছেড়ে চলে যায় এবং তার মাসিমা আক্কের সাথে থাকতে মুম্বাইতে চলে আসে, যে নিজেও একইরকম দরিদ্র এবং তার স্বামীর সাথে একটিই ঘরে থাকে।তার মাসি তাকে সহায়তা করে এবং তারা স্বাভাবিক জীবনযাপন শুরু করে। যমুনা দিনের বেশির ভাগ সময় চাকরির খোঁজে কাটায় কারণ সে তার মাসির উপর বোঝা হতে চায় না। হতাশ হয়ে একদিন সে খুঁজে বের করার চেষ্টা করে তার মাসি আক্কে, কী কাজ করে। সে লুকিয়ে তার মাসির পেছন পেছন স্যার জ জি শিল্পকলা মহাবিদ্যালয় পর্যন্ত পৌঁছে যায় এবং জানতে পারে যে, সে শিল্পকলা বিভাগের ছাত্রদের জন্য নগ্ন মডেলের কাজ করে।
কাজের প্রকৃতি নিয়ে সামান্য ঝগড়ার পরে আক্কে যমুনার কাছে প্রকাশ করে যে, সে গত ১৫ থেকে ২০ বছর ধরে এই কাজ করছে এবং সে এখন মনে করে শিক্ষার জন্য এটি একটি মহৎ কাজ। কিছুক্ষণ চিন্তা করার পর, আক্কে যমুনাকে জিজ্ঞাসা করে যে, সে এই কাজটি করতে চায় কিনা। প্রথমে সামান্য দ্বিধা-দ্বন্দ্বের পর, যমুনা রাজি হয় এবং তারা সেই কলেজে যায়। যমুনা একজন নগ্ন মডেল হিসাবে তার কাজ শুরু করে এবং একটি সমুচিত পরিমাণ অর্থ পায়। পাশাপাশি বাড়তি আয়ের জন্য গৃহস্থালির কাজও করা শুরু করে।শুধুমাত্র একজন ছাত্র আছে যে তার জন্য যত্নশীল বলে মনে হয় যখন বাকিরা তার উপস্থিতি সম্পর্কে উদাসীন।
তিনি তার চাকরি নিয়ে খুশি কারণ এটি তার ছেলের শিক্ষার জন্য অর্থায়ন করে। একদিন যমুনা তার ছেলের স্কুল ব্যাগে পেইন্টিং খুঁজে পায় এবং আর্টসের প্রতি তার ঝোঁক সম্পর্কে জানতে পারে।উভয় মহিলাই ভয় পায় যে একদিন লক্ষ্মণ হয়তো সেই মহাবিদ্যালয়ে ভর্তি হবে এবং তাদের রহস্য প্রকাশ পাবে।তাই তারা স্থির করে, ছেকে উচ্চ শিক্ষার জন্য ঔরঙ্গাবাদে এক আত্মীয়ের কাছে পাঠাবে। লক্ষ্মণ এ নিয়ে ঝগড়াঝাটি শুরু করে দেয় কারণ সে বুঝতে পারে যে মুম্বাইতে ঔরঙ্গাবাদের চেয়ে ভাল শিক্ষার সুযোগ রয়েছে। তার মায়ের প্রতি ঘৃণা নিয়ে সে মুম্বাই থেকে চলে যায়।জীবন চলতে থাকে, লক্ষ্মণ ক্রমাগত তার শিক্ষার জন্য অর্থ চাইতে থাকে। যমুনা ছেড়ে প্রয়োজন পূরণ করতে অনিচ্ছা সত্ত্বেও কলেজের বাইরেও ব্যক্তিগত কার্যভার গ্রহণ করা শুরু করে। যাইহোক, তার কলেজের এই একজন ছাত্র সর্বদা তার সাথে থাকে কারণ সে কলেজের নিরাপদ প্রাঙ্গণের বাইরে নগ্ন পোজ দিতে স্বাচ্ছন্দ্যবোধ করে না।একদিন একজন খুব বিখ্যাত শিল্পী এম এফ হুসেন মুম্বাই আসেন এবং তাকে তার জন্য নগ্ন পোজ দেওয়ার জন্য অনুরোধ করা হয়।কয়েকদিন পর এই নগ্ন চিত্র নিয়ে সহিংস প্রতিবাদ হয় এবং প্রতিবাদকারীরা কলেজে হামলা করে এবং নগ্ন চিত্রগুলি ধ্বংস করে। সবাই ভয় পায় কিন্তু যমুনাই আগবেড়ে কাজ শুরু করে।
পরে, আক্কে হাঁরটুর ব্যথায় ভোগে এবং আর কাজ চালিয়ে যেতে পারে না। একদিন লক্ষ্মণ বাড়িতে এসে যমুনার বিরুদ্ধে পতিতাবৃত্তির অভিযোগ আনে এবং বাড়ি ছেড়ে চলে যায় সে যমুনাকে আরও বলে যে সে আর পড়াশোনা করবে না কারণ সে এই দারিদ্র্যের জীবন নিয়ে বিরক্ত ও উপসাগরীয় দেশে যেতে চায়।যমুনা গভীরভাবে ভেঙে পড়ে এবং অনুভব করে যে একদিন তারও আক্কের মতো পরিণতি ভোগ করতে হবে এবং বেদনা, যন্ত্রণা আর দারিদ্র্যের মধ্যেই মারা যাবে। বেঁচে থাকার আর কোন অনুপ্রেরণা না পেয়ে সে আত্মহত্যা করে। লক্ষ্মণ তার কাজ থেকে ফিরে এসে দেখে যে সেই কলেজে নগ্ন চিত্রের একটি প্রদর্শনী হচ্ছে। লালসার কারণে সে প্রদর্শনী দেখার সিদ্ধান্ত নেয়। মায়ের একটি নগ্ন চিত্র দেখে সে শিল্পীকে আক্রমণ করে বসে।
ঝোলা
ঝোলা (झोला) লেখক  কৃষ্ণ ধারাবাসী রচিত একটি উপন্যাস অবলম্বনে নির্মিত ২০১৩ সালের নেপালি চলচ্চিত্র। এর গল্প সতীদাহ সংস্কৃতি সম্পর্কে যা নেপালি সমাজে ১৯২০ এর দশক পর্যন্ত প্রচলিত ছিল যেখানে স্ত্রীকে স্বামীর মৃত্যুর পর তার শেষকৃত্যে নিজেকে উৎসর্গ করতে হতো। চলচ্চিত্রে ভূমিকার জন্য অভিনেত্রী গরিমা পন্ত ২০১৪ সালে শ্রীলঙ্কায় অনুষ্ঠিত সার্ক ফিল্ম ফেস্টিভ্যালে সেরা অভিনেত্রীর পুরস্কার পেয়েছিলেন।   চলচ্চিত্রটি ৮৭তম একাডেমি পুরস্কারে সেরা বিদেশী ভাষার চলচ্চিত্রে নেপালি প্রবেশ হিসাবে নির্বাচিত হয়েছিল, কিন্তু মনোনীত হয়নি।
সতীদাহ প্রথা
সতীদাহ প্রথা হচ্ছে হিন্দু ধর্মাবলম্বী বিধবা নারীদের স্বামীর চিতায় সহমরণে বা আত্মহুতি দেবার ঐতিহাসিক প্রথা। হিন্দু ধর্মগ্রন্থ অনুসারে সতীর রীতিটি একটি স্বেচ্ছাসেবী অভ্যাস ছিল, যেখানে একজন মহিলা স্বেচ্ছায় তাঁর স্বামীর মৃত্যুর পরে স্বামীর সাথে তার জীবন শেষ করার সিদ্ধান্ত নেন। কিন্তু পরে এই অভ্যাসটি আপত্তিজনকভাবে ব্যবহার করা হয় এবং স্ত্রীদের প্রথা অবলম্বন করতে বাধ্য করতে বাধ্য করা হয় এমনকি তাদের ইচ্ছার বিরুদ্ধে টেনে এনে জ্বলন্ত আগুনে ফেলে দেওয়া হয়। ঐতিহাসিক বিবরণগুলিতে দেখা যে এই বর্বর অনুশীলনের মাধ্যমে অনেক রাজকীয় এবং সাধারণ মহিলারা জীবিত পুড়েছিলেন। বিএস ১৯৭৭ সালে আশাদ ২৫ (১৯২০ খ্রিস্টাব্দ) চন্দ্র শুমশের জে.বি আর আনুষ্ঠানিকভাবে নেপাল থেকে সতীদাহ প্রথা বিলুপ্ত করেন।
পটভূমি
কাঞ্চি (গরিমা পান্তা) একজন তরুণী যিনি তার চেয়ে ৪০ বছরের বড় এক বৃদ্ধকে বিয়ে করেন, পরবর্তীতে কাঞ্চির স্বামী বার্ধক্যজনিত কারণে অসুস্থ হন এবং অবশেষে মারা যান। এখন, সামাজিক নিয়ম ও রীতি অনুযায়ী, কাঞ্চিকে সতীদাহ প্রথা অবলম্বন করতে হয় যেখানে তার স্বামীর মৃতদেহের সাথে নিজেকে পুড়িয়ে ফেলতে হবে। কিন্তু, ভাগ্য তার পক্ষে এবং সে বেঁচে থাকতে সক্ষম হয় ও কাছাকাছি জঙ্গলের গুহায় থাকতে শুরু করে। স্নেহপ্রিয় মায়ের অনুপস্থিতিতে একা থাকা ঘনশ্যাম জঙ্গলে গিয়ে দেখেন তার মা গুহায় লুকিয়ে আছেন। কাঞ্চি তার ছেলের সাথে ঐক্যবদ্ধ হলেও তারা একই সমাজে থাকতে পারে না কারণ সমাজের মানুষ যে কোন ভাবে সতীবেঁচে থাকা সত্ত্বেও নারীদের হত্যা করবে। ঘানাশ্যাম গ্রাম ছেড়ে অন্য জায়গায় বসতি স্থাপনের পরিকল্পনা করে যাতে তারা নতুন ভাবে জীবন শুরু করতে পারে। সে তার মাকে জঙ্গলে থাকতে বলে এবং তাদের জিনিসপত্র আনতে বাড়ি যায়। পরে কাঞ্চির শ্যালক ও তার স্ত্রী যোগ দেয় এবং তাদের গ্রাম ছেড়ে চলে যেতে সাহায্য করে। যখন কাঞ্চি ছেলে ঘনাশ্যামের সাথে গ্রাম ছেড়ে চলে যাচ্ছে তখন তারা একজন মহিলাকে সাক্ষী করে, যে সতী হতে পারে কিন্তু সে তা করতে না পেরে পালিয়ে যায় এবং অন্ত্যেষ্টিক্রিয়ার লোকজন তাকে হত্যা করে পালিয়ে যায়।
মাজাগাঁও ডক শিপবিল্ডার্স লিমিটেড
মাজাগাঁও ডক শিপবিল্ডার্স লিমিটেড (এমডিএল) (আইএএসটি: মাজহাননভ ডক লিমিযে়) ভারতের প্রধান জাহাজ নির্মাণ সংস্থাগুলির মধ্যে একটি, যাকে পূর্বে মাজাগাঁও ডক লিমিটেড বলা হত। এটি ভারতীয় নৌবাহিনীর জন্য যুদ্ধ জাহাজ ও ডুবোজাহাজ এবং সমুদ্র থেকে খনিজ তেল উত্তোলনের জন্য অফশোর প্ল্যাটফর্ম ও সংশ্লিষ্ট সহায়তাকারী জাহাজগুলির তৈরি করে। এটি ট্যাঙ্কার, পণ্যসম্ভার পরিবহনের জন্য বাল্ক ক্যারিয়ার, যাত্রী জাহাজ এবং ফেরী নির্মাণ করে।
১৮ তম শতাব্দীতে এমডিএল' শিপইয়ার্ড প্রতিষ্ঠিত হয়েছিল। শিপইয়ার্ডটি পিনিনসুলার অ্যান্ড ওরিয়েন্টাল স্টিম ন্যাভিগেশন কোম্পানি এবং ব্রিটিশ-ইন্ডিয়া স্টীম ন্যাভিগেশন কোম্পানি সহ বেশ কিছু সংস্থার মালিকানাধীন ছিল। অবশেষে, ১৯৩৪ সালে 'মাজাগাঁও ডক লিমিটেড' একটি সরকারি সংস্থা হিসাবে নিবন্ধিত হয়। জাহাজ নির্মান কেন্দ্রটিকে ১৯৬০ সালে জাতীয়করণ করা হয় এবং বর্তমানে এটি ভারত সরকারের একটি সরকারি খাতের উদ্যোগ।
কার্যক্রম
thumb|right|[[মার্কিন যুক্তরাষ্ট্র|মার্কিন যুক্তরাষ্ট্রের ৭তম নৌবহরের ভাইস অ্যাডমিরাল জোসেফ অকোনি'র মাজাগাঁও ডক শিপবিল্ডার্স মিলিটেড ভ্রমণ।|alt=A brown building with clock towers, domes and pyramidal tops. A wide street in front of it]]
কমোডর রাকেশ আনন্দ, আইএন (অবসরপ্রাপ্ত) হলেন মাজাগাঁও ডক শিপবিল্ডার্স লিমিটেডের চেয়ারম্যান ও ব্যবস্থাপনা পরিচালক (সিএমডি)। ২০১১ সালের ১ জানুয়ারি অবসরপ্রাপ্ত নৌবাহিনীর কর্মকর্তা তার বর্তমান পদটি গ্রহণ করেন। শাখার ক্রিয়াকলাপগুলি হল জাহাজ নির্মাণ, সাবমেরিন নির্মাণ, এবং অফশোর কাঠামো তৈরি করা। মুম্বাই ও নবসেবায় নির্মাণ সুবিধা রয়েছে।
সর্বোচ্চ ৩০,০০০ টন ওজনের (ডিডব্লিউটি) যুদ্ধ জাহাজ, ডুবোজাহাজ এবং বাণিজ্য জাহাজ নির্মাণে ক্ষমতা রয়েছে এই জাহাজ নির্মাণ কেন্দ্রের। এটি ওয়েলহেড প্ল্যাটফর্ম, প্রক্রিয়া এবং উৎপাদন প্ল্যাটফর্ম এবং তেল অনুসন্ধানের জন্য জ্যাক-আপ রিগগুলি তৈরি করতে পারে।
অফশোর প্ল্যাটফর্ম
এমডিএল "অফশোর ওয়েল ড্রিলিং প্ল্যাটফর্ম" তৈরি করে। এটি মুম্বাইয়ের অ্যালকক এবং নহাভা ইয়ার্ডে প্ল্যাটফর্ম নির্মাণের সঙ্গে ওয়েলহেড, ওয়াটার ইনজেকশন এবং বিভাজক এবং গ্লাইকোল প্রক্রিয়াকরণ ক্ষমতাগুলির পাশাপাশি জ্যাকআপ রিগস, এসবিএম এবং অন্যান্য অফশোর স্ট্রাকচারগুলির নির্মাণ করে।
ডক ইয়ার্ডটি সমুদ্র উপচে পড়ার তেল পরিষ্কার করতে এবং প্ল্যাটফর্মে অগ্নিকাণ্ডের সময় আগুন নিভিয়ে ফেলতে সক্ষম বিশেষ জাহাজ তৈরী করে।
একটি ঝালাই প্রশিক্ষন বিদ্যালয় ঝালাইয়ের বিকাশ ও গ্রহণযোগ্য মান এবং ঝালাই কৌশল ক্রমাগত উন্নত করে ঝালাইয়ের কৌশল ও পদ্ধতির মান বজায় রাখে।
নিলগিরি শ্রেণীর দ্রুতগামী পথপ্রদর্শক রণতরী (ফ্রীগেট)
এমডিএল দ্বারা নির্মিত প্রথম যুদ্ধজাহাজ আইএনএস নিলগিরির স্থানচ্যুতি ছিল ২,৯০০ টন, যা নিলগিরি শ্রেণীর প্রধান জাহাজ। জাহাজটি ১৯৬৬ সালের ১৫ অক্টোবর চালু করা হয় এবং ১৯৭২ সালের ২৩ জুন কমিশন করা হয়। ভারতীয় নৌবাহিনী জন্য পরবর্তী নয় বছরে এই শ্রেণির আরও পাঁচটি ফ্রীগেট নির্মিত হয়েছিল।
গোদাবরী শ্রেণীর দ্রুতগামী পথপ্রদর্শক রণতরী (ফ্রীগেট)
নিলগিরি-শ্রেণী নির্মাণের কাজ শেষ হলে, ভারতীয় নৌবাহিনী স্বতন্ত্র ভাবে পরিকল্পিত ও নির্মিত ফ্রীগেটের প্রয়োজনীয়তার জন্য প্রস্তাব করেছিল। এই প্রয়োজনীয়তাগুলি মোকাবেলা করার জন্য, এমডিএল ৩,৮০০ টন স্থানচ্যুতি এবং দুটি হেলিকপ্টার ধারণ ক্ষমতার গোদাবরী শ্রেণির নির্দেশিত-ক্ষেপণাস্ত্রের ফ্রীগেটগুলির নকশা তৈরি ও নির্মাণ করেছিল। এই নতুন ফ্রীগেট সম্পূর্ণ ভারতীয় নকশায় উৎপাদিত হয়ে ছিল। মডিএলএ এই শ্রেণীর তিনটি জাহাজ নির্মাণ করেছিল- প্রধান জাহাজ হল আইএনএস গোদাবরী এবং অন্য দুটি হল আইএনএস গঙ্গা এবং আইএনএস গোমতি।
খুকরী শ্রেণীর করভেট
এমডিএল ভারতীয় নৌবাহিনীর জন্য খুকরী শ্রেণীর কভারেটগুলির প্রথম দুটি জাহাজ ডিজাইন এবং নির্মিণ করেছিল। এই শ্রেণীর নেতৃত্বাধীন জাহাজটি ২৩ আগস্ট ১৯৮৯ সালে এবং দ্বিতীয় জাহাজ আইএনএস কুঠারকে ১ লা জুন ১৯৯০ সালে কমিশন করা হয়। এমডিএল থেকে বিকেন্দ্রীকরণের জন্য প্রযুক্তি হস্তান্তরের পর এই শ্রণীর অবশিষ্টাংশ জাহাজগুলি গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেডয়ে (জিআরএসই) নির্মিত হয়েছিল।
দিল্লি শ্রেণীর ডেস্ট্রয়ার
এমডিএল দ্বারা ডিজাইন এবং নির্মিত জাহাজগুলির পরবর্তী শ্রেণী হিসাবে ছিল প্রকল্প-১৫-এর অন্তর্গত দিল্লী শ্রেণীর নির্দেশিত ক্ষেপণাস্ত্র-ধ্বংসকারী। এই শ্রেণীর জাহাজগুলি গ্যাস টারবাইন দ্বারা চালিত এবং ৬,২০০ টন স্থানান্তরিত যুক্ত। এই শ্রেণির প্রথম জাহাজ আইএনএস দিল্লিআইএনএস দিল্লি ফেব্রুয়ারি ১৯৯১ সালে চালু করা হয় এবং ১৫ নভেম্বর ১৯৯৭ সালে কমিশন করা হয়। দ্বিতীয় জাহাজ আইএনএস মাইসোরকে ২০০১ সালের ২২ জানুয়ারী কমিশন এবং ২০০১ সালের ২২ জানুয়ারি আইএনএস মুম্বাই এই শ্রেণীর শেষ জাহাজ হিসাবে চালু হয়।
শিবালিক শ্রেণীর ফ্রিগেট
৬,০০০ টন ওজনের শিবালিক শ্রেণির ফ্রিগেটগুলি(প্রকল্প -১৭) হ'ল ভারতের নকশাকৃত এবং নির্মিত চৌর্যের বৈশিষ্ট্যগুলির সাথে প্রথম যুদ্ধাজাহাজ। এই বহুমুখী বৈশিষ্টগুলি নির্দেশিত-ক্ষেপণাস্ত্র ফ্রিগেট জাহাজের রাডারে ধরা পড়ার সম্ভাবনা হ্রাস করেছে এবং ২০১০ সাল থেকে নৌবাহিনীর সেবা প্রবেশ করেছে। এমডিএল এই শ্রেণীতে কমপক্ষে তিনটি জাহাজ নির্মাণ করা হয়েছে। ২৯ এপ্রিল ২০১০ সালে এই শ্রেণীর নেতৃত্বাধীন জাহাজটির কমিশন শুরু হয়। ২৭ মে ২০০৫ সালে আইএনএস সহযাত্রী এই শ্রেণীর শেষ জাহাজ হিসাবে চালু করা হয় এবং ২১ জুলাই ২০১২ সালে ওই জাহাজের কমিশন করা হয়।
কোস্ট গার্ড জাহাজ
ভারতীয় উপকূল রক্ষীবাহিনীর জন্য এই জাহাজ নির্মাণ কেন্দ্রটি উপকূলীয় পরিদর্শক জাহাজ (ওপিভি) তৈরি করে। এই জাহাজগুলি ভারতের বিশেষ একচেটিয়া অঞ্চলে পরিদর্শন, পুলিশিং, অনুসন্ধান এবং উদ্ধার অভিযানের জন্য নির্মিত বিশেষ জাহাজ। প্রতিটি জলযান বা জাহাজ একটি হেলিকপ্টার বহন করে। কোস্ট গার্ড বা উপকূল রক্ষীবাহিনীর জন্য সাতটি জাহাজ ননির্মান করেছে "এমডিএল"।
অন্যান্য জাহাজ
অন্যান্য জাহাজগুলির মধ্যে, তিনটি দ্রুতগতীর ক্ষেপণাস্ত্রযুক্ত নৌকা, একটি যুদ্ধবিদ্যাশিক্ষার্ত্রীদের জন্য প্রশিক্ষণ জাহাজ, এবং ভারতীয় নৌবাহিনীর জন্য অন্যান্য সহায়ক জাহাজ তৈরি করেছে জাহাজ নির্মান কেন্দ্রটি।
শিশুমার শ্রেণীর ডুবোজাহাজ
শিশুমার শ্রেণীর ডুবোজাহাজগুলি হাউল্ডসওয়ার্কে-ডয়েচে ওয়ারফ্ট দ্বারা ডিজাইন করা টাইপ ২০৯ ডিজেল-বৈদ্যুতিক ডুবোজাহাজ একটি ভিন্ন রূপ। এই শ্রেণীর দুটি জাহাজ এমডিএল দ্বারা নির্মিত হয়েছিল। এগুলি ভারতের নির্মিত প্রথম দুটি স্বতন্ত্র ডুবোজাহাজ ছিল। আইএনএস শালকিকে ৭ ফেব্রুয়ারি ১৯৯২ সালে কমিশন করা হয় এবং আইএনএস শঙ্কুলকে ২৮ মে ১৯৯৪ সালে কমিশন করা হয়।
স্করপেন শ্রেণীর ডুবোজাহাজ
thumb|right| মাজাগাঁও ডকে [[আইএনএস কালভারি (এস২১)|আইএনএস কালভারিকে জলে নামানো হচ্ছে। |alt=A brown building with clock towers, domes and pyramidal tops. A wide street in front of it]]
ডিসিএনএস-এর সাথে একটি প্রযুক্তি-স্থানান্তর চুক্তির আওতায় এমডিএল স্করপেন শ্রেণীর ছয়টি ডিজেল-বৈদ্যুতিক ডুবোজাহাজ নির্মাণ করছে। এই শ্রেণীর প্রথম ডুবোজাহাজ আইএনএস কালভারি (এস২১)কে মুম্বাইয়ের নৌ ডকইয়ার্ড থেকে ১৪ ডিসেম্বর ২০১৭ সালে ভারতের প্রধানমন্ত্রী নরেন্দ্র মোদি কমিশন করেছিলেন।
মাইকেলেঞ্জেলো
thumb|200px|[[দানিয়েল দা ভোলতেরার আঁকা মাইকেলেঞ্জেলোর চক প্রতিকৃতি]] মাইকেলেঞ্জেলো (মার্চ ৬, ১৪৭৫ - ফেব্রুয়ারি ১৮, ১৫৬৪) বা মিকেলেঞ্জেলো রেনেসাঁস যুগের একজন ইতালীয় ভাস্কর,চিত্রকর,স্থপতি এবং কবি। তিনি ইতালির বিখ্যাত ফ্লোরেন্স শহরে জন্মগ্রহণ করেন। তার পুরো নাম মাইকেলেঞ্জেলো দি লোদোভিকো বুওনারোত্তি সিমোনি (ইতালিয় উচ্চারণ [mikeˈlandʒelo])। তার বৈচিত্রময়তার ব্যাপ্তি এবং বিস্তৃতির কারণে মিকেলাঞ্জেলোকে রেনেসাঁ মানব বলে বর্ণনা করা হয়। মিকেলাঞ্জেলোর জীবৎকালেই তাকে শ্রেষ্ঠ জীবিত শিল্পী হিসাবে বিবেচনা করা হত, এবং ইতিহাসেও তাকে সর্বকালের শ্রেষ্ঠ শিল্পীদের একজন হিসাবে ধরা হয়। ষোড়শ শতকের শিল্পীদের মধ্যে তারই বিভিন্ন কাজ, খসড়া চিত্র ইত্যাদি সবচেয়ে বেশি পরিমাণে সংরক্ষিত হয়েছে।
প্রথম জীবন
মিকেলাঞ্জেলোর জন্ম হয় ১৪৭৫ খ্রিষ্টাব্দের ৬ মার্চ, জন্মস্থান ক্যাপ্রিসি, যা তাসকানি-র আরেজ্জো-র কাছাকাছি অবস্থিত। ক্যাপ্রিসির বর্তমান নাম ক্যাপ্রিসি মিকেলাঞ্জেলো। কয়েক প্রজন্ম ধরে তার পূর্বপুরুষরা ফ্লোরেন্সে ক্ষুদ্র পরিসরে ব্যাংকিং করতেন। ব্যাংক সর্বস্বান্ত হবার কারণে তার পিতা, লুদভিকো দি লিওনার্দো বুওনারোত্তি সিমোনি, কিছু সময়ের জন্য ছোট শহর ক্যাপ্রিসিতে সরকারি প্রশাসক হিসাবে দায়িত্ব পালনে আসেন, এবং এখানেই মিকেলাঞ্জেলোর জন্ম হয়। তার মায়ের নাম ফ্রাঞ্চেসকা দি নেরি দেল মিনিয়াতো দি সিয়েনা। মিকেলাঞ্জেলোর জন্মের কয়েক মাস পরে তার পরিবার ফ্লোরেন্সে ফিরে আসে, তার পরে সেখানেই তিনি বড় হয়ে ওঠেন। পরবর্তীতে তার মায়ের ক্রমাগত অসুস্থতার সময়ে এবং মৃত্যুপরবর্তীকালে (১৪৮১, তখন মিকেলাঞ্জেলোর বয়স ৬ বছর) তিনি সেত্তিগনানো শহরে এক পাথর খোদাইকারীর পরিবারের সাথে বসবাস করেন। এই শহরে মিকেলাঞ্জেলোর পিতার মালিকানাধীন একটি মার্বেল খনি ও একটি ছোট খামার ছিল।
উল্লেখযোগ্য কীর্তি
thumbs|150 px|ম্যাডোনা অফ দ্য স্টেপস|left সিঁড়িতে ম্যাডোনা (ম্যাডোনা অফ দ্য স্টেপস) মিকেলেঞ্জেলোর প্রথম উল্লেখযোগ্য কীর্তি। ১৪৯১ সালে, যখন তার বয়স মাত্র ১৭ বছর, পাতলা মার্বেলের উপর খোদাই করে এই ভাস্কর্যটি তিনি তৈরি করেন। ম্যাডোনার কোলে বসা বাচ্চাটির শরীরে একটু বেঁকে বসার যে ভঙ্গীটি আমরা এই ভাস্কর্যে দেখতে পাই, সেটিই পরবর্তীকালে মিকেলেঞ্জেলোর কাজের অন্যতম বৈশিষ্ট্য হিসেবে বিকশিত হয়। ভ্যাটিকান শহরের সন্ত পিতরের ব্যাসিলিকা গির্জায় রক্ষিত পিয়েতা ভাস্কর্যটি ইতালিয় নবজাগরণের যুগের ভাস্কর্যশিল্পর এক অনবদ্য নিদর্শন। ১৪৯৮-৯৯ সালের মধ্যে তিনি এই ভাস্কর্যটি তৈরি করেন। মার্বেলে তৈরি এই মূর্তিটিতে দেখা যায় ক্রুশ থেকে নামানো যিশুর মৃতদেহ কোলে শোকস্তব্ধ মা মেরি। একজন ৩৩ বছর বয়সী ছেলের মা হিসেবে মেরির যথেষ্ট কম বয়স, অথচ ভঙ্গীমার মধ্য দিয়ে শোকস্তব্ধ মাতৃত্বর এক আশ্চর্য জীবন্ত প্রতিচ্ছবি এই ভাস্কর্যের অন্যতম বৈশিষ্ট্য। ১৫০২ সালে তার সৃষ্ট আরেকটি খোদাই শিল্প তাদেও তোন্ডো, সেখানে খোদিত শিশু যিশু খ্রিষ্টের আশ্চর্য জীবন্ত প্রতিকৃতির জন্য সবিশেষ উল্লেখযোগ্য। ক্রুশের প্রতীক দেখে ভীষণ বিচলিত শিশু যিশুর এই ভঙ্গী পরবর্তীকালে আরও বহু শিল্পীর প্রেরণা হিসেবে কাজ করেছে। যেমন রাফায়েলের সৃষ্ট ব্রিজওয়াটার ম্যাডোনার মধ্যেও আমরা এর ছাপ দেখতে পাই। বেলজিয়ামের ব্র্যুজ শহরে রক্ষিত ম্যাডোনা ও শিশু (১৫০৪) ভাস্কর্যটিও তার আর এক অনবদ্য কীর্তি। এখানেও শিশু যিশু আশ্চর্য জীবন্ত। দেখে মনে হয় তিনি যেন এখনই মার কোল ছেড়ে পৃথিবীর পথে ঝাঁপ দিতে প্রস্তুত। মা ম্যাডোনা শুধু বাঁহাতে আলতো করে তাকে তখনও ধরে আছেন। এই ভাস্কর্যটি আরও উল্লেখযোগ্য, তার কারণ মিকেলেঞ্জেলোর জীবনকালেই ইতালির বাইরে যাওয়া তার একমাত্র শিল্পকর্ম এটিই। ৪ হাজার ফ্লোরিনের বিনিময়ে এটি বিক্রি হয় ও জিওভানি এটি বেলজিয়ামের ব্র্যুজ শহরে নিয়ে আসেন। যতদূর সম্ভব এই মূর্তিটি গির্জার বেদিতে (অল্টারে) বসানোর জন্য তৈরি করা হয়েছিল। ম্যাডোনার সামান্য ডানদিকে ঘোরানো মুখ ও নিচের দিকে নীমিলিত দৃষ্টি তেমনই ইঙ্গিত করে। ইতোমধ্যেই উল্লিখিত পিয়েতা ভাস্কর্যটির সাথে এই ভাস্কর্যটির বিষয়গত মিল বিশেষ উল্লেখযোগ্য। ১৫০৪-০৬'এর মধ্যে অঙ্কিত দোনি তোন্ডো তার আরেক উল্লেখযোগ্য শিল্পকর্ম। এর বিষয়বস্তু হল 'পবিত্র পরিবার', অর্থাৎ কুমারী মা মেরি, শিশু যিশু ও যোসেফ। ছবিটির বৃত্তাকার গঠন ও চরিত্রগুলির জীবন্ত রূপের মধ্যে পূর্বে উল্লিখিত 'তাদেও তোন্ডো'র ছাপ সহজেই চখে ধরা পড়ে। উজ্জ্বল রঙের ব্যবহার এ' ছবির আরেক উল্লেখযোগ্য বৈশিষ্ট্য। পরবর্তীকালে সিস্টিন চ্যাপেলের ছাদে অঙ্কিত তার ছবির অনেক বৈশিষ্ট্যই এই ছবতে চিহ্নিত করা সম্ভব।
স্থপতি মাইকেল অ্যাঞ্জেলো
মাইকেল অ্যাঞ্জেলোর স্থাপত্য নকশাগুলো অধিকাংশই অনুধাবিত হয়নি, বিশেষত ফ্লোরেন্সের ব্রুনেলেচি-র চার্চ অফ সান লরেঞ্জোর সম্মুখভাগ, যার জন্য মাইকেল অ্যাঞ্জেলো একটি কাঠের মডেল তৈরি করেছিলেন, কিন্তু যা আজও অসমাপ্ত ইটের দেয়াল রয়ে গেছে। একই চার্চে, জুলিও দ্যা ম্যাডিচি (পরবর্তীতে পোপ ক্লেমেন্ট দি সেভেন) তাকে কমিশন করেছিলেন ম্যাডিচি চ্যাপেল এবং জুলিয়ানো ও লরেঞ্জো ম্যাডিচি'র সমাধি নকশা করতে। এছাড়া পোপ ক্লেমেন্ট কমিশন করেছিলেন লরেনশ্যেন লাইব্রেরি, যার জন্যে মাইকেল অ্যাঞ্জেলো অসাধারণ চত্বর নকশা করেছিলেন যার কলামগুলি কুলুঙ্গিগুলিতে বিভক্ত ছিল এবং একটি সিঁড়ি যা লাইব্রেরি থেকে লাভার প্রবাহের মতো ছড়িয়ে পড়ে বলে মনে হয়। নিকোলাস পেভসনারের মতে, "সবচেয়ে মহৎ স্থাপত্য আকারে ম্যানেরিজম প্রকাশ করে।"
১৫৪৬ সালে মাইকেল অ্যাঞ্জেলো ক্যাপিটোলিও এর ফুটপাথের জন্য অত্যন্ত জটিল ডিম্বাকার নকশা তৈরি করেন এবং ফারনিস প্রাসাদ-এর জন্য একটি উপরের তলা নকশা করতে শুরু করেন। ১৫৪৭ সালে তিনি সেন্ট পিটার্স ব্যাসিলিকা সম্পূর্ণ করার কাজটি গ্রহণ করেন, ব্রামান্তের দ্বারা একটি নকশা করা শুরু করেন এবং বেশ কয়েকটি স্থপতি দ্বারা মধ্যবর্তী নকশা তৈরি করেন। মাইকেল অ্যাঞ্জেলো পরবর্তীতে ব্রামান্টের নকশায় ফিরে আসেন, আরও গতিশীল এবং একীভূত সমগ্র তৈরি করার জন্য নকশাটিকে সরলীকরণ ও শক্তিশালী করার মাধ্যমে মৌলিক রূপ এবং ধারণাগুলি বজায় রেখে৷ যদিও ১৬ শতকের শেষের দিকে খোদাইতে গম্বুজটিকে একটি গোলার্ধের প্রোফাইল হিসাবে চিত্রিত করা হয়েছে, তবে মাইকেল অ্যাঞ্জেলোর মডেলের গম্বুজটি কিছুটা ডিম্বাকার এবং চূড়ান্ত পণ্য, যা জিয়াকোমো ডেলা পোর্টা দ্বারা সম্পন্ন হয়েছে।
মাইকেল অ্যাঞ্জেলো ভাস্কৰ্য
মাইকেল অ্যাঞ্জেলার উল্লেখযোগ্য ভাষ্কর্য গুলো হলো ম্যাডোনা এন্ড চাইল্ড,নাইট, মোজেস, পিয়েটা, স্লেইভ ইত্যাদি।
আইটিসি গ্র্যান্ড চোল হোটেল
দি আই টি সি গ্র্যান্ড চোলা চেন্নাই-এর একটি পাঁচ তারকা বিলাসবহুল হোটেল। মুম্বাই এর রেনেসাঁ মুম্বাই কনভেনশন সেন্টার এবং গ্র্যান্ড হায়াত হোটেলের পর ভারতের তৃতীয় বৃহত্তম হোটেল। এই হোটেলটি চেন্নাই এর গিন্দী অঞ্চল এ অবস্থিত। এটি বিখ্যাত স্টারউড হোটেলস গ্রুপের "লাক্জারী কালেকশন" হোটেল গুলোর মধ্যে একটি। ১,৬০০,০০০ বর্গ ফুট জায়গার ওপর তৈরী এই হোটেলটি ভারতের সব চেয়ে বড় স্বতন্ত্র হোটেল। এই হোটেলটি বানাতে ১২ মিলিয়ন ভারতীয় মুদ্রা খরচা হযেছিল। ১০০,০০০ বর্গ ফুট জায়গার মধ্যে ৩০,০০০ বর্গ ফুট জায়গা জুড়ে একটি স্তম্ভ বিহীন বলরুম নিয়ে দেশের বৃহত্তম কনভেনশন সেন্টার আছে এই হোটেলটিতে।
ইতিহাস
২০০০ সালে আই টি সি হোটেলস গ্রুপ আন্না সালাই অঞ্চলে কাম্পা কোলা ক্যাম্পাস এর মধ্যে ৮ একর জমি কেনে ৮০০ মিলিয়ন ভারতীয় মুদ্রা দিয়ে। প্রাথমিক ভাবে হোটেলটি নির্মাণের জন্য ৮,০০০-১০,০০০ মিলিয়ন ভারতীয় মুদ্রা খরচের পরিকল্পনা করা হযেছিল। ১৫ সেপ্টেম্বর, ২০১২ সালে তামিল নাডুর মুখ্য-মন্ত্রী, জয়ালালিতা, এই ১২,০০০ মিলিয়ন ভারতীয় মুদ্রা মূল্যর হোটেলটির উদ্বোধন করেন।
স্থাপত্য
হোটেলটির নির্মাণ, দক্ষিণ ভারতের মন্দির শিল্পর অণুকরণে বানানো হযেছে। দক্ষিণ ভারতের মন্দির গুলোর মতন এই হোটেলটিতে চারটে প্রবেশ দ্বার আছে যার নামকরণ করা হযেছে যথাক্রমে 'বলবান' [উত্তর], 'সেম্বিয়ান' [পূর্ব], 'কিল্লি' [পশ্চিম], এবং 'চোলা' [দক্ষিণ]।
স্থাপত্য শিল্পের ভিত্তিতে এই হোটেল এ ৪৬২ খানা স্তম্ভ আছে, যার মধ্যে বেশির ভাগ স্তম্ভতে হস্ত শিল্পর নকশার কাজ করা আছে যেটা কিনা তান্জোর এর বৃহদীশ্বারা মন্দিরের থেকে অণুপ্রাণিত। ৫৭ রকমের পাথরের সাথে হোটেলটিতে ১ মিলিয়ন বর্গ ফুটের ওপর মার্বেল পাথর ব্যবহার করা হযেছে যার জন্য এই কম্পানি ইতালি তে একটা মার্বেল এর খাদ কিনে নিয়েছিল এবং জাহাজ করে টন-টন পাথর চেন্নাই এ হোটেল নির্মাণের জন্য আমদানি করেছিল। মামাল্লাপুরাম এর ৪০০০ কারিগর এই হোটেলের জটিল পাথুরে কাজ গুলো সম্পন্ন করে। সামগ্রিক রূপে হোটেলটির নির্মাণ কার্য সম্পন্ন করতে পাঁচ বছর সময় লাগে।
প্রাকৃতিক বৈশিষ্ট্য
হোটেলটি তৈরী করার সময় গাছ কাটা এড়ানোর জন্য প্রথম থেকেই তারা সব বিদ্যমান গাছকে তাদের জমির চারিদিকে রোপণ করে। পুরো হোটেল এর শক্তির প্রয়োজনীয়তা নবায়নযোগ্য উৎস মাধ্যমে পূরণ করা হয় যার মধ্যে বর্জ্য জলও একটি উৎস।
সুযোগ-সুবিধা
হোটেলটির ৬০০ খানা ঘর এর মধ্যে ৫২২টি ঘর এবং ৭৮ খানা সার্ভিস অ্যাপার্টমেন্ট রয়েছে। এই ঘর গুলোর মধ্যে ৩২৬ টি এক্সিকিউটিভ ক্লাব ঘর, ৩১ টি ইভা ঘর, ১৩২ টি টাওয়ার ঘর, ৪৮ টি আই টি সি ওয়ান ঘর, ১৪ টি ডিলাক্স সুট, একটি প্রেসিডেনশিয়াল সুট এবং একটি গ্র্যান্ড প্রেসিডেনশিয়াল সুট আছে।  ৬১৫ বর্গ ফুটের ওপর বিস্তৃত টাওয়ার ঘর গুলোর একটি বিশেষ প্রবেশদ্বার আছে এবং এটা দ্বিতীয় তলা থেকে সপ্তম তলা অবধি বিস্তারিত। ৪০৫ বর্গ ফুট বিস্তারিত এক্সিকিউটিভ ক্লাব ঘর গুলো তৃতীয় তলা থেকে এগারো তলা অবধি প্রথম উইং এ রয়েছে। হোটেলটিতে মোট ১০টি  খাদ্য ও পানীয় গণ্তব্যস্থল আছে যেমন পেশাবারী, রয়াল ভেগা, মাদ্রাস প্যাভিলিয়ান, ক্যাফে মের্কারা, নাটমেগ, প্যান এশিয়ান, ইত্যাদি। হোটেলটিতে আউটডোর পুল, ৩টে উইং এ জিম এর ব্যবস্থা, জাকুজি, স্পা এবং একটি শপিং এর এলাকা সহ আরও অনেক অবসর সুবিধার ব্যবস্থাপনা আছে। হোটেলটিতে ৩টে সুইমিং পুল আছে যেগুলো ব্যাঙ্কেট হলের উপর অবস্থিত।
হোটেলের বাণিজ্যিক সুবিধার মধ্যে রেস্টুরেন্ট, হেল্থ স্পা, ৩০,০০০ বর্গ ফুটের ওপর তৈরী করা একটি ব্যাঙ্কেট হল আছে যেখানে ৬০০ অতিথির ব্যবস্থাপনা করা সম্ভব। এ ছাড়াও একটি প্রদর্শনী স্থান, একটি ২,৬২৫ বর্গ ফুট বড় প্রেক্ষাগৃহ, ৪টে মিটিং রুম, ১০০ টি অতিথি আসন সম্পন্ন একটি প্রাইভেট মাল্টিপ্লেক্স এবং ১,০০০ গাড়ির জন্য ভূগর্ভস্থ পার্কিং এর ব্যবস্থা আছে এখানে। এছাড়াও প্রাথমিকভাবে, হোটেলের ছাদের উপর একটি হেলিপ্যাডে অবতরণ নির্মাণের পরিকল্পনা করা হযেছিল যেটা পরে অক্টোবর, ২০১১ সালে খারিজ হয়ে যায়।
পুরস্কার এবং নির্ধারণ
ফেব্রুয়ারি, ২০১৩ সালে হোটেলটিকে ৫ তারার তকমা দেওয়া হয় যেটা প্রাকৃতিক সমবায় ভবন গুলোর মধ্যে দেওয়া সর্বোচ্চ জাতীয় মূল্যনির্ধারণ এবং এই পুরস্কারে সম্মানিত করেন স্বয়ং রাষ্ট্রপতি, প্রণব মুখার্জী। হোটেলটা তার দুটো রেস্তোরাঁর জন্য টাইমস ফুড গাইড পুরস্কার ও পায়।
সঙ্গীত তত্ত্ব
থাম্ব| Iubal, [[পিথাগোরাস এবং Philolaus তাত্ত্বিক তদন্ত নিযুক্ত থেকে কাঠে খোদাই ছবি মধ্যে Franchinus Gaffurius, Theorica musicæ (1492)। ]] সঙ্গীত তত্ত্ব হলো গানের অনুশীলন এবং সম্ভাবনার পরিশীলন। সঙ্গীতের অক্সফোর্ড সহচর  "সঙ্গীত তত্ত্ব" শব্দটির তিনটি আন্তঃসম্পর্কিত ব্যবহার বর্ণনা করে:  "প্রথমটি যা 'রডিমেন্টস' বলে পরিচিত, বর্তমানে তা চিহ্নিতকরণের উপাদান, মূল স্বাক্ষরগুলির, সময়ের স্বাক্ষরগুলির, ছন্দবদ্ধ স্বরলিপি ইত্যাদির হিসেবে শেখানো হয়। [...] দ্বিতীয়টি প্রাচীন কাল থেকে সংগীত সম্পর্কে লেখার অধ্যয়ন। [...] তৃতীয়টি বর্তমান সংগীত-তাত্ত্বিক অধ্যয়নের এমন একটি ক্ষেত্র যা সংগীতের প্রক্রিয়া এবং সাধারণ নীতিগুলি সংজ্ঞায়িত করতে চায় - গবেষণার এমন একটি ক্ষেত্র যা বিশ্লেষণ থেকে পৃথক হতে পারে যে এটি তার সূচনা-বিন্দু হিসাবে গ্রহণ করে পৃথক কাজ বা কর্মক্ষমতা নয় বরং যে মৌলিক উপকরণগুলি থেকে এটি নির্মিত করে।" গীতিকার এবং সুরকারের সুর তৈরি, সুর রচনা পদ্ধতি সহ সংগীত কীভাবে সুর দেওয়া হয় তার বর্ণনার সাথে সঙ্গীত তত্ত্বটি প্রায়শই  সম্পর্কিত করা হয়। সংগীত গঠনকারী (গানের সংজ্ঞা দেখুন) এর সর্বকালের ধারণার কারণে সংগীত তত্ত্বকে  যেকোন ধ্বনি সৃষ্টির ঘটনা, এমনকি নীরবতাকেও বিবেচনা করা যেতে পারে, কারণ তারা সঙ্গীতের সাথে সম্পর্কিত। এটি একটি নিখুঁত গাইডলাইন নয়; উদাহরণস্বরূপ, মধ্যযুগীয় ইউরোপে প্রচলিত চতুষ্কোণ উদার শিল্পকলা বিশ্ববিদ্যালয় পাঠ্যক্রমের "সংগীত" অধ্যয়নটি ছিল অনুপাতের একটি বিমূর্ত পদ্ধতি যা প্রকৃত সংগীতচর্চা থেকে ব্যবধানে সতর্কতার সাথে অধ্যয়ন করা হয়েছিল। এছাড়া, এই মধ্যযুগীয় শৃঙ্খলা পরবর্তী শতাব্দীতে রাগিণী পদ্ধতি ভিত্তি হয়ে ওঠে এবং এটি সাধারণত সঙ্গীত তত্ত্বের ইতিহাসে আধুনিক বৃত্তি অন্তর্ভুক্ত করা হয়।
সঙ্গীত তত্ত্ব ব্যবহারিক শৃঙ্খলা বলতে, সংগীত রচনার ক্ষেত্রে সুরকার এবং অন্যান্য সংগীতজ্ঞরা যে সংগীত তৈরির যে পদ্ধতিগুলি এবং ধারণাগুলি ধারণ করেন তাকে বোঝায়।এই অর্থে সংগীত তত্ত্বের বিকাশ, সংরক্ষণ এবং সঞ্চালন মৌখিক এবং লিখিত সংগীত তৈরির ঐতিহ্য, বাদ্যযন্ত্র এবং অন্যান্য নিদর্শনগুলিতে পাওয়া যেতে পারে। উদাহরণস্বরূপ, মেসোপটেমিয়া, চীন এবং প্রাচীন প্রাগৈতিহাসিক সাইটগুলি থেকে প্রাচীন যন্ত্রগুলি তাদের উৎপাদিত সংগীত সম্পর্কে বিশদ প্রকাশ করে এবং সম্ভবত তাদের নির্মাতারা যে সংগীত তত্ত্বটি ব্যবহার করতে পারেন (সংগীত এবং বাদ্যযন্ত্রের ইতিহাস দেখুন)। প্রাচীন এবং বর্তমান সংস্কৃতিগুলিতে  বাদ্যযন্ত্র, মৌখিক ঐতিহ্য এবং বর্তমান সংগীত তৈরিতে সংগীত তত্ত্বের গভীরতা স্পষ্ট্ত দৃশ্যমান। প্রাচীন মেসোপটেমিয়া এবং প্রাচীন চীন হিসাবে অনেকগুলি সংস্কৃতি সংগীত তত্ত্বকে লিখিত গ্রন্থ ও সংগীত স্বরলিপি হিসাবে আরও আনুষ্ঠানিক উপায়ে বিবেচনা করেছে। ব্যবহারিক এবং পণ্ডিত ঐতিহ্যগুলি ওভারল্যাপ হয়, যেমন সংগীত সম্পর্কে ব্যবহারিক গ্রন্থগুলি অন্যান্য গ্রন্থগুলির একটির ঐতিহ্যের মধ্যে থাকে, যা নিয়মিতভাবে উদ্ধৃত করা হয় ঠিক যেমনটি পণ্ডিত লেখার আগের গবেষণাগুলিকে উদ্ধৃত করে।
আধুনিক একাডেমিয়ায়, সংগীত তত্ত্বটি সংগীতবিদ্যার একটি সাবফিল্ড, যা সংগীত সংস্কৃতি এবং ইতিহাসের বিস্তৃত অধ্যয়ন। ব্যুৎপত্তিগতভাবে গ্রীক θεωρία অনুযায়ী, সঙ্গীত তত্ত্বটি সংগীতের চিন্তার একটি কাজ, যা দেখার, দেখার, মনন, অনুমান, তত্ত্ব, এছাড়াও একটি দর্শন। এটি প্রায়শই অ্যাবস্ট্রাক্ট মিউজিক যেমন টিউনিং এবং টোনাল সিস্টেম, স্কেল, ব্যঞ্জনবর্ণ এবং বিচ্ছিন্নতা এবং ছন্দময় সম্পর্কের সাথে সম্পর্কিত দিকগুলির সাথে তুলনা করা হয়, তবে ব্যবহারিক দিকগুলিও সম্পর্কি, যেমন তত্ত্বের সংগীত সৃষ্টি, অর্কেস্ট্রেশন, ইম্প্রোভাইজেশন এবং বৈদ্যুতিন শব্দ উৎপাদন, অলঙ্করণ ইত্যাদি। যে ব্যক্তি সংগীত তত্ত্ব সম্পর্কে গবেষণা করেন, শিক্ষা দেন বা নিবন্ধ লেখেন তিনি একজন সংগীত তাত্ত্বিক। মার্কিন যুক্তরাষ্ট্র বা কানাডিয়ান বিশ্ববিদ্যালয়ের ট্যুরিয়র ট্র্যাক অনুযায়ী বিশ্ববিদ্যালয়ের অধ্যয়ন ( যা এমএ বা পিএইচডি স্তরের) বিশ্ববিদ্যালয়  সঙ্গীত তাত্ত্বিক হিসাবে পড়াতে হবে। বিশ্লেষণের পদ্ধতিগুলির মধ্যে রয়েছে গণিত, গ্রাফিক বিশ্লেষণ এবং পশ্চিমা সংগীতের স্বরলিপি দ্বারা সক্ষম বিশেষত বিশ্লেষণ। এছাড়া তুলনামূলক, বর্ণনামূলক, পরিসংখ্যানগত এবং অন্যান্য পদ্ধতিও ব্যবহৃত হয়। বিশেষত যুক্তরাষ্ট্রের সংগীত তত্ত্বের পাঠ্যপুস্তকগুলিতে প্রায়শই বাদ্যযন্ত্রের শব্দাদি সম্পর্কিত উপাদান, বাদ্যযন্ত্রের স্বরলিপি বিবেচনা করা এবং টোনাল রচনার কৌশল ( সাদৃশ্য ও প্রতিস্থাপন ) অন্যান্য বিষয় অন্তর্ভুক্ত করা হয়ে থাকে।
পূর্বইতিহাস
প্রাগৈতিহাসিক যন্ত্রগুলি, শিল্পকলাগুলি এবং পরবর্তীকালে শিল্পকর্মে পারফরম্যান্সের চিত্রগুলি প্রাগৈতিহাসিক সংস্কৃতিগুলিতে পিচ সিস্টেমগুলির কাঠামোর সূত্র দিতে পারে। উদাহরণস্বরূপ প্যালিওলিথিক বাঁশি, গাদি এবং আনাসাজি বাঁশি দেখুন ।
তামিম বিন হামাদ আলে সানি
শেখ তামিম বিন হামাদ আলে সানি (আরবি: تميم بن حمد بن خليفة آل ثاني ; জন্ম : ৩ জুন, ১৯৮০) হলেন কাতারের ৯ম আমির। তিনি কাতারের পূর্ববর্তী আমির হামাদ বিন খলিফার চতুর্থ পুত্র এবং ২০১৩ সালে তার পিতা সিংহাসন ত্যাগ করলে তিনি কাতারের বর্তমান শাসক নির্বাচিত হন। এর আগে ২০০৩ সালে তার বড় ভাই শেখ জসিম বিন হামাদ সিংহাসনের দাবি ত্যাগ করার পর থেকে তামিম বিন হামাদ স্পষ্টভাবে কাতারি সিংহাসনের উত্তরাধিকারী হয়ে যান।
শেখ তামিম ২০২২ সালে ফিফা বিশ্বকাপের মতো বড় ক্রীড়া মঞ্চ আয়োজনের পাশাপাশি প্যারিসের পারি সাঁ-জেরমাঁ ( পিএসজি) ক্লাবের মালিকানা ক্রয় করার মাধ্যমে আন্তর্জাতিক অঙ্গনে কাতারকে অনেক উচ্চ পর্যায়ে উন্নীত করেছেন। রয়েল ইসলামিক স্ট্র্যাটেজিক স্টাডিজ সেন্টার ২০২২ সালে শেখ তামিমকে বিশ্বের সবচেয়ে প্রভাবশালী মুসলিম হিসেবে গণ্য করে এবং ২০২৩ সালে তিনি তৃতীয় স্থানে রয়েছেন।
এছাড়াও আফগান যুদ্ধে আফগানিস্তান এবং মার্কিন যুক্তরাষ্ট্রের মাঝে শান্তি চুক্তির পেছনে কাতারের আমির বড় ভূমিকা পালন করেছেন বলে জানা যায়। ২০২১ সালে কাতারের মধ্যস্ততায় আফগানিস্তান এবং মার্কিন যুক্তরাষ্ট্রের মাঝে একটি শান্তি চুক্তি সম্পন্ন হয়। ফলে উভয় দেশের মাঝে প্রায় ২০ বছর যাবত চলা যুদ্ধ বন্ধ হয় এবং মার্কিন সেনাবাহিনী আফগানিস্তান ত্যাগ করে চলে যাওয়ার সিদ্ধান্ত গ্রহণ করে। মার্কিন প্রেসিডেন্ট জো বাইডেনের ভাষ্যমতে, শেখ তামিমের সহযোগিতা ব্যতীত এই চুক্তি সম্ভব হতো না।
প্রাথমিক জীবন ও শিক্ষা
তামিম বিন হামাদ ১৯৮০ সালের ৩ জুন কাতারের রাজধানী দোহায় জন্মগ্রহণ করেন। তিনি শেখ হামাদ বিন খলিফা আল থানির চতুর্থ পুত্র এবং তাঁর দ্বিতীয়া স্ত্রী শেখা মোজা বিনতে নাসেরের দ্বিতীয় পুত্র। শেখ তামিম দেশে প্রাথমিক ও মাধ্যমিক শিক্ষা করার পর গ্রেট ব্রিটেনের ডরসেটে অবস্থিত শেরবোর্ন স্কুল ( ইন্টারন্যাশনাল কলেজ) এবং হ্যারো স্কুলে ভর্তি হন। সেখানে তিনি ১৯৯৭ সালে এ- লেভেলে লেখাপড়া শেষ করেন। এরপর তিনি রয়্যাল মিলিটারি একাডেমি স্যান্ডহার্স্টে যোগ দেন। ১৯৯৮ সালে তিনি সেখান থেকে স্নাতক হন
কর্মজীবন
শেখ তামিম স্যান্ডহার্স্ট মিলিটারি একাডেমি থেকে স্নাতক হওয়ার পর কাতার সশস্ত্র বাহিনীতে দ্বিতীয় লেফটেন্যান্ট হিসেবে কমিশন লাভ করেন। ২০০৩ সালের ৫ আগস্ট তিনি কাতারের সিংহাসনের সুস্পষ্ট উত্তরাধিকারী হন, যখন তার বড় ভাই শেখ জসিম বিন হামাদ তার পক্ষে নিজের দাবি ত্যাগ করেন। তারপর থেকেই তিনি শাসনভার গ্রহণের জন্য প্রস্তুত হতে থাকেন এবং নিরাপত্তা শীর্ষক ও অর্থনীতির পদে কাজ শুরু করেন। ২০০৩ সালের ৫ আগস্ট তিনি কাতারের সশস্ত্র বাহিনীর ডেপুটি কমান্ডার–ইন–চিফ নিযুক্ত হন।
কাতারের আন্তর্জাতিক প্রোফাইল বাড়াতে শেখ তামিম খেলাধুলার ব্যাপক প্রচার করেছেন। ২০০৫ সালে তিনি কাতার স্পোর্টস ইনভেস্টমেন্টস প্রতিষ্ঠা করেন, যা অন্যান্য বিনিয়োগের মধ্যে প্যারিসের ফুটবল ক্লাব পারি সাঁ-জেরমাঁর (পিএসজি) মালিক। ২০০৬ সালে দোহায় ১৫তম এশিয়ান গেমসের আয়োজক কমিটির সভাপতিত্ব করেন তিনি এবং তার নেতৃত্বে সমস্ত সদস্য দেশ ইতিহাসে প্রথমবারের মতো অনুষ্ঠানে যোগ দেয়। সেই বছর মিশরের আল আহরাম পত্রিকা তামিমকে "আরববিশ্বের সেরা ক্রীড়া ব্যক্তিত্ব" হিসেবে ভোট দেয়। তার নির্দেশনায় ২০১৪ সালে কাতার ফিনা সাঁতার বিশ্ব চ্যাম্পিয়নশিপ ও ২০২২ সালের ফিফা বিশ্বকাপ আয়োজনের অধিকার জেতে।
অলিম্পিক কাউন্সিল অফ এশিয়ার (ওসিএ) মূল্যায়ন কমিটি ২০২০ সালের নভেম্বরে দোহায় তার সফর শেষ করে নিশ্চিত করে যে, তারা শহরটির কাছে এশিয়ান গেমসের জন্য অনেক কিছুর অফার করবে এবং তারা তামিমের অগ্রাধিকার ও সমর্থন নিয়ে সন্তুষ্ট। ওসিএ'র ৩৯ তম সাধারণ অধিবেশনে এর প্রেসিডেন্ট আহমেদ আল-ফাহাদ আল-আহমেদ ঘোষণা করেন যে, দোহা ২০৩০ এশিয়ান গেমস আয়োজন করবে।
শেখ তামিম কাতার বিনিয়োগ কর্তৃপক্ষের পরিচালনা পর্ষদের প্রধান। তার নেতৃত্বে তহবিলটি ব্রিটিশ ব্যবসায় বিলিয়ন বিলিয়ন বিনিয়োগ করেছে। এটি বার্কলেস ব্যাংক, সেন্সবারিস ও হ্যার্ডসের বড় শেয়ারের মালিক। তহবিলটি ইউরোপের চতুর্থ উচ্চতম বিল্ডিং শার্ডের একটি অংশেরও মালিক।
রাজত্ব
২০১৩ সালের ৫ জুন তামিমের পিতা শেখ হামাদ বিন খলিফা নিজের ঘনিষ্ঠ আত্মীয় ও সহযোগীদের সাথে একটি বৈঠকে কাতারের আমির হিসাবে পদত্যাগ করে নিজের জায়গায় ছেলে তামিমকে স্থলাভিষিক্ত করার পরিকল্পনা প্রকাশ করেন। তারপর টেলিভিশনে সম্প্রচারিত একটি ভাষণের মাধ্যমে ক্ষমতা হস্তান্তরের কার্যক্রম সম্পন্ন হলে শেখ তামিম কাতারের আমির নির্বাচিত হন। এর মাধ্যমে আলে সানি পরিবারের তিনজন কাতারি শাসকের পর তিনিই প্রথম শাসক হন, যিনি কোনো অভ্যুত্থান ছাড়াই সিংহাসনে আরোহণ করেন। দি ইকোনমিস্টের মতে, সিংহাসনের ভাগে তার আগের ভাইবোনের প্রতিদ্বন্দ্বীদের মধ্যে, 'একজন খুব বেশি খেলেছেন এবং অন্যজন খুব বেশি প্রার্থনা করেছিলেন (তার বড় ভাই)'। পরিবারের সদস্যরা দেশের অনেক শীর্ষ পদে অধিষ্ঠিত হওয়ায় ক্ষমতার উত্তরণ সুষ্ঠুভাবে সম্পন্ন হয়েছে।
আলে সানি পরিবারের একটি ঘনিষ্ঠ কূটনৈতিক সূত্র মতে, শেখ তামিমের একটি শক্তিশালী ব্যক্তিত্ব রয়েছে, যা তাকে "শাসক পরিবারের মধ্যে নিজেকে প্রতিষ্ঠিত করতে" সহায়তা করেছে। তার ভাই শেখ জসিম পদত্যাগ করার পর ২০০৩ সালের ৫ আগস্টে তিনি ক্রাউন প্রিন্স নিযুক্ত হন। বিবিসি কর্তৃক উদ্ধৃত এক রিপোর্টে কূটনীতিকরা যুক্তি দেন যে, দীর্ঘ ৮ বছর ধরে যুবরাজের দায়িত্ব পালন করা জসিম তার রাজনৈতিক ক্ষমতা প্রসারিত করার আশা করেছিলেন। কিন্তু এই দাবির পক্ষে কোনো প্রমাণ পাওয়া যায়নি। কারণ তিনি স্বেচ্ছায় ক্ষমতা থেকে সরে দাঁড়ান। ২০০৩ সালে শেখ জসিম যুবরাজের পদ থেকে পদত্যাগ করেন। কাতার নিউজ এজেন্সির মতে, জসিম নিজের পিতাকে একটি চিঠি পাঠিান এবং এতে বলা হয় যে, "পদত্যাগ করা ও উত্তরাধিকারী নিযুক্ত করার এটিই উপযুক্ত সময়"। চিঠিতে জসিম আরো বলেন, "আমি চাইনি, যেমনটি আমি আপনাকে শুরু থেকেই বলেছি যে, ক্রাউন প্রিন্স হিসাবে আমাকে নিয়োগ করা হোক এবং এও উল্লেখ করেন যে, শুধুমাত্র "সংবেদনশীল পরিস্থিতির" কারণে তিনি ১৯৯৬ সালের অক্টোবর এই পদটি গ্রহণ করেন। স্ট্র্যাটফোরের একটি প্রতিবেদন অনুসারে, ২০১৩ সালের রাজনৈতিক পরিবর্তনের সময় সামরিক বাহিনী বা গোয়েন্দা পুলিশদের মধ্যে জসিমের কোনো মিত্র ছিল না এবং এর ফলে হামাদের ডিক্রি বাতিল করার খুব কম সম্ভাবনা ছিল। তবে এসব কেবল ধারণামূলক প্রতিবেদন হিসেবে চিহ্নিত হয়েছে। কারণ শেখ জসিম ক্ষমতায় আরোহণের বিন্দুমাত্র চেষ্টা বা আগ্রহ প্রকাশ করেননি।
গার্হস্থ্যনীতি
তামিম কাতারে একটি কর্তৃত্ববাদী শাসন শাসন করেন বলে পশ্চিমারা অভিযোগ করে। কারণ তিনি সমস্ত নির্বাহী ও আইন প্রণয়নের ক্ষমতা রাখেন এবং দেশে রাজনৈতিক দল নিষিদ্ধসহ নির্বাচন অবাধ ও সুষ্ঠু হয় না। কাতারের নাগরিকদের সীমিত রাজনৈতিক ও নাগরিক অধিকার রয়েছে। কাতারে সংবাদপত্রের স্বাধীনতা নেই বলেও অভিযোগ করা হয়। কিন্তু আল জাজিরার মতো আন্তর্জাতিক সংবাদ সংস্থা সরাসরি কাতারের অর্থায়ন ও নির্দেশনায় চলে। ২০১৩ সালের ফেব্রুয়ারি মাসে জান কিউলেন (দোহা সেন্টার ফর মিডিয়া ফ্রিডমের পরিচালক) একটি সাক্ষাৎকারে বলেন যে, কাতার সরকার প্রচারিত তথ্যের ক্রমবর্ধমান স্বাধীনতা ও মান বৃদ্ধির জন্য নীতি বাস্তবায়ন করেছে। ২০১৬ সালে তামিমের সরকার সমালোচনামূলক প্রতিবেদন করার পরে দোহা নিউজকে নিষিদ্ধ করা হয়।
পিতার শাসনের বিপরীত, যিনি কাতারের আন্তর্জাতিক প্রোফাইলকে সর্বদা অগ্রাধিকার দিয়েছিলেন, গার্হস্থ্য বিষয়ে একটি নতুন দৃষ্টিভঙ্গি এখন পর্যন্ত তামিমের সরকারে দেখা যায়। ক্ষমতায় আসার পর তামিমের প্রথম পদক্ষেপগুলির মধ্যে একটি ছিল, বেশ কয়েকটি সমান্তরাল প্রতিষ্ঠানকে বিচ্ছিন্ন করে আমলাতন্ত্রকে প্রবাহিত করা। এর উল্লেখ্যযোগ্য উদাহরণ হল: কাতার ন্যাশনাল ফুড সিকিউরিটি প্রোগ্রাম, যাকে অর্থনীতি ও কৃষি মন্ত্রণালয়ে অন্তর্ভুক্ত করা হয়েছিল। তিনি কাতার ফাউন্ডেশন এবং কাতার মিউজিয়াম অথরিটিসহ বেশ কয়েকটি প্রতিষ্ঠানের আর্থিক বাজেটও হ্রাস করেন।
তার ক্ষমতায় অধিষ্ঠিত হওয়ার পর থেকেই সরকার রাজধানীর চারপাশে রাস্তা প্রসারিত করে এবং একটি নতুন মেট্রো সিস্টেম তৈরি করে। সেই সঙ্গে একটি নতুন বিমানবন্দর নির্মাণও সম্পন্ন করে। দক্ষতা ও শৃঙ্খলা বৃদ্ধির জন্য কাতারি প্রশাসনে একটি নতুন সংস্কার চালু করা হয়। তদুপরি পররাষ্ট্রমন্ত্রীর পদ একজন অ-রাজকীয় ব্যক্তির (খালিদ আল-আত্তিয়া) কাছে চলে যায়। মেধাতন্ত্রের দিক থেকে এটি একটি উল্লেখযোগ্য পরিবর্তন ছিল। কারণ পূর্ববর্তী প্রশাসনে প্রধানমন্ত্রী (ঐতিহ্যগতভাবে একজন রাজকীয় হতেন) পররাষ্ট্রমন্ত্রী হিসেবে দ্বিগুণ ক্ষমতার অধিকারী হতেন।
আরব বসন্ত থেকে উদ্ভূত কিছু স্থানীয় কাতারি সমস্যা মোকাবেলায় পরিচালিত কিছু উদ্যোগের কৃতিত্ব শেখ তামিমকে দেওয়া হয়। তখন তিনি ঘোষণা করেছিলেন যে, সরকার দেশের জাতীয় খাদ্য নিরাপত্তা কর্মসূচির সাথে কাজ করা সংস্থাগুলির বিক্রিত খাদ্যদ্রব্যের দাম কমানোর জন্য একটি নির্দেশনা প্রতিষ্ঠা করবেন এবং প্রত্যাশিত সামাজিক ভাতা ও পেনশন বৃদ্ধির জন্যও বিশেষ পদক্ষেপ গ্রহণ করবেন।
২০১৩ সালের ২৬ জুন অনুষ্ঠিত জাতির উদ্দেশে তার উদ্বোধনী ভাষণ অনুসারে, শেখ তামিম হাইড্রোকার্বন থেকে সরে গিয়ে দেশের অর্থনীতিতে বৈচিত্র্য আনতে থাকবেন।
২০১৪ সালে তামিম নতুন সাইবার ক্রাইম আইন পাস করেন। যার ব্যাপারে বলা হয় যে, এটি উপসাগরীয় রাজ্যগুলির মধ্যে এই অঞ্চলের রাজপরিবারগুলিকে অনলাইন অবমাননা করাকে অপরাধী হিসেবে চিহ্নিত করবে। সাইবার ক্রাইম আইনটি মিথ্যা খবর এবং সেইসাথে দেশের "সামাজিক মূল্যবোধ" বা "সাধারণ শৃঙ্খলা" লঙ্ঘন করে এমন আধুনিক সামগ্রীর বিস্তার নিষিদ্ধ করে। এছাড়া আইনটি আক্রমণাত্মক বিষয়বস্তু প্রকাশে উদ্বুদ্ধ করা, সহায়তা ও সুবিধা প্রদান করাকে বেআইনি করে তোলে। কাতার ভিন্নমতকে দমন করার জন্য কর্তৃত্ববাদী শাসনের উদ্দেশ্যে আইনটি তৈরি করে বলে সমালোচনা করা হয়। অ্যামনেস্টি ইন্টারন্যাশনাল আইনটিকে 'কাতারে সকলের মতপ্রকাশের স্বাধীনতার জন্য একটি বড় ধাক্কা' বলে অভিহিত করে। তবে অন্য সমালোচকরা পরামর্শ দেন যে, নতুন আইনটি নাগরিক স্বাধীনতা রক্ষাকারী দেশের সংবিধান লঙ্ঘন করবে।
২০১৩ সালের জুনে শেখ তামিম তার নতুন মন্ত্রিসভা উন্মোচন করেন এবং এতে খালিদ বিন মুহাম্মদ আল আতিয়াহকে পররাষ্ট্রমন্ত্রী মনোনীত করা হয়। শেখ তামিম ২০১৩ সালে হেসা আল জাবেরকে কাতারের প্রথম তথ্য ও যোগাযোগ প্রযুক্তি মন্ত্রী হিসেবে নিয়োগ দেন। তিনি ছিলেন মন্ত্রিসভায় নাম লেখানো তৃতীয় মহিলা মন্ত্রী।
ইউরেশিয়া গ্রুপ একটি প্রতিবেদনে ইঙ্গিত দিয়েছে যে, মন্ত্রিসভা পরিবর্তনের লক্ষ্য ছিল সরকারী কার্যক্রমে দক্ষতা বৃদ্ধি করা, যা রাজনৈতিক বা অর্থনৈতিক স্থিতিশীলতাকে নেতিবাচকভাবে প্রভাবিত করবে না। অন্যদের মতে নিয়োগগুলি দেখায় যে, শেখ তামিম একটি নতুন তরুণ প্রজন্মের মন্ত্রিসভা গঠন করে এর মাধ্যমে সরকারকে নিজের করার চেষ্টা করছেন, যারা তার বাবার চেয়ে তার প্রতি অধিক অনুগত। ২০২১ সালের আগস্টে তামিম কাতারের পরামর্শক পরিষদে প্রথমবারের মতো আইনসভা নির্বাচনের জন্য একটি ডিক্রি জারি করেন, যা ২০২১ সালের ২ অক্টোবর  অনুষ্ঠিত হয়েছিল।  নির্বাচনে ভোটাভুটি নিয়ে বিতর্কের পর  শেখ তামিম সমান নাগরিকত্বের প্রতিশ্রুতি দেন এবং আইনি সংশোধনের আদেশ দেন।
শ্রমসংস্কার
২০১৭ সালে শেখ তামিম কর্তৃক শ্রমিকদের অধিকার রক্ষাকারী দুটি আইন প্রণয়িত হয়, যার মধ্যে সর্বোচ্চ কর্মঘণ্টা ও বার্ষিক ছুটির অধিকার অন্তর্ভুক্ত ছিল পরের বছর ২০১৮ সালে শেখ তামিম ১৩ নং আইন পাস করেন, যা দেশের প্রায় ৯৫% অভিবাসী কর্মীদের জন্য প্রস্থান ভিসা বাতিল করে। অবশিষ্ট ৫% কর্মী, যার সংখ্যা প্রায় ১৭৪,০০০ জন, এখনো তাদের সবাইকে নিয়োগকর্তা দেশ থেকে প্রস্থান করার জন্য অনুমতি প্রয়োজন৷ কাতারের শ্রমিকদের অধিকার রক্ষার জন্য আরো কিছু করা প্রয়োজন বলে উল্লেখ করার সময় অ্যামনেস্টির স্টিফেন ককবার্ন দাবি করেন যে, আমির "শোষণমূলক পৃষ্ঠপোষকব্যবস্থার মৌলিক সংস্কারের জন্য কর্তৃপক্ষের প্রতিশ্রুতি পূরণ করার লক্ষ্যে একটি গুরুত্বপূর্ণ পদক্ষেপ নিয়েছেন।
২০২০ সালের ৩০ আগস্ট ২০২০ সালের ১৯ নং আইন গ্রহণের পর অভিবাসী শ্রমিকরা তাদের নিয়োগকর্তার কাছ থেকে অনাপত্তি শংসাপত্র (এনওসি) না নিয়েই তাদের চুক্তি শেষ হওয়ার আগে চাকরি পরিবর্তন করতে পারে। এই নতুন আইন বছরের শুরুতে প্রস্থান পারমিটের প্রয়োজনীয়তা অপসারণের সাথে সাথে কার্যকরভাবে "কেফালা" সিস্টেমকে ভেঙে দেয় এবং কাতারি শ্রম বাজারের জন্য একটি নতুন যুগের সূচনা করে।
আইনসভা নির্বাচন
২০২১ সালের ২৮ জুলাই শেখ তামিম কাতারে প্রথম আইনসভা (শুরা কাউন্সিল) নির্বাচন পরিচালনা করার জন্য ২০২১ সালের ৬ নম্বর আইন এবং উপসাগরীয় সহযোগিতা পরিষদে (জিসিসি) পঞ্চম স্বাক্ষর করেন। আইনটি ২০০৩ সালে একটি সাংবিধানিক গণভোটে প্রথম অনুমোদিত হয়েছিল কিন্তু কখনই প্রয়োগ করা হয়নি। শুরা কাউন্সিলের ৪৫টি আসনের মধ্যে দুই-তৃতীয়াংশ (৩০ আসন) নির্বাচিত হয়, যখন আমির কাউন্সিলের অবশিষ্ট  ১৫ জন সদস্যের এই সংখ্যালঘু গোষ্ঠী এবং তার মন্ত্রিসভাকে প্রতিরক্ষা, পররাষ্ট্র নীতি রাষ্ট্রের সমালোচনামূলক সমস্যাসহ অন্য নানা বিষয়ে সিদ্ধান্ত নেওয়ার অপ্রতিরোধ্য ক্ষমতা প্রদান করে।
নির্বাচিত শুরা কাউন্সিলের সদস্যদের আইনের খসড়া, রাষ্ট্রীয় বাজেট অনুমোদন, প্রধান বিষয় নিয়ে বিতর্ক ও ক্ষমতাসীন আমীরকে পরামর্শ দেওয়ার ক্ষমতা দেওয়া হয়। এই আইনটি আন্তর্জাতিক অধিকার গোষ্ঠীগুলির দ্বারা ব্যাপকভাবে সমালোচিত হয়েছিল। কারণ এতে কাতারি নাগরিক ও অন্য গোষ্ঠীগুলিকে বাদ দেওয়া হয়েছিল৷ ২০২১ সালের ২ অক্টোবর কাতারে প্রথম বারের মতো নির্বাচন অনুষ্ঠিত হয়েছে, যেখানে ৬৩.৫ শতাংশ ভোটার উপস্থিতির রেকর্ড রয়েছে। কিন্তু ভোটাধিকার বঞ্চিত কিছু রাজনৈতিক গোষ্ঠী এর প্রতিবাদ করেছিল। কাতারি কর্মকর্তারা এই নির্বাচনকে "পরীক্ষা" নামে ট্যাগ করেন।
পররাষ্ট্রনীতি
তরুণ আমিরের ক্ষমতা গ্রহণকে তৎকালীন বিশ্বের সব বড় বড় নেতা স্বাগত জানান, যারা আশা করেছিলেন যে, শেখ তামিম নিজের বাবার পদাঙ্ক অনুসরণ করে কল্যাণমূলক কার্যক্রম চালিয়ে যাবেন এবং সিরিয়ার সংকট ও দারফুর চুক্তিসহ গুরুত্বপূর্ণ আন্তর্জাতিক বিষয়ে কাতারের ভূমিকা বাড়াবেন।
বিশ্লেষকরা বলেন যে, শেখকে জাতীয় অবকাঠামোতে উল্লেখযোগ্য উন্নতি তত্ত্বাবধানের দায়িত্ব দেওয়া উচিত, যা সম্প্রতি শুরু হয়েছে। যদিও অনেকে তামিমকে তার বাবার চেয়ে বেশি ধার্মিক বলে মনে করেন; বেশিরভাগ বিশ্লেষক আশা করেন যে, তিনি তার বাবার আমলের ব্যাপকভাবে বাস্তববাদী অভ্যাস বজায় রাখবেন–( তা হলো) ইসলামকে যখন প্রয়োজন ব্যাপক ব্যবহার করা তবে কঠোরভাবে ইসলামবিরোধী বিষয়াদি বাস্তবায়ন না করা; যেমন: অ্যালকোহল নিষিদ্ধ করা। শেখ তামিমের নেতৃত্বে কাতার ধর্ম, বিশ্বাস ও বর্ণের ভিত্তিতে ঘৃণ্য বক্তব্যের নিন্দা করেছে।
জাতির উদ্দেশে প্রচারিত উদ্বোধনী বক্তৃতায় তামিম প্রতিশ্রুতি দিয়েছিলেন যে, তিনি এই অঞ্চলে কাতারের জন্য কেন্দ্রীয় ভূমিকা চালিয়ে যাবেন; কিন্তু বিদেশী বিষয়ে "নির্দেশ নেবেন না"। তিনি নিশ্চিত করেছেন যে, তার উপসাগরীয় প্রতিবেশীদের সাথে সংহতকরণের ক্ষেত্রে তিনি সর্বোচ্চ স্তরে প্রতিশ্রুতিবদ্ধ হবেন।